Műszaki Bizottság döntései
2026. 04. 28-ai ülésről

Szélerőmű beruházás:

Az Electron Holding Zrt. szélerőmű telepítési szándékát elvi szinten támogatta a bizottság és kérte, hogy kerüljön megtartásra egy lakossági fórum, ahol a lakók is véleményt nyilváníthatnak a szélerőművek telepítése kapcsán. A lakosság véleményének ismeretében és a pontos telepítési helyszínek megjelölése után javasolta a képviselő-testületnek döntést hozni a telepítés kapcsán. 


Közterület használat – lángossütő:

A bizottság megtárgyalta Palotainé Gulyás Krisztina egyéni vállalkozó közterület-használati engedély iránti kérelmét és nem javasolta támogatni, hogy közterületen büfé kocsikból árusítás történjen, kivéve a városi rendezvények alkalmát. Javasolta, hogy egyéb időpontokban az árusítás a piaci napokon a piac területére korlátozódjon. 


Batthyány tér 4/F 17. szám alatti lakás – besorolás és lakbér megállapítás:

A Kisbér, Batthyány tér 4/F. 17. (1035/35/A/18 hrsz.) szám alatti önkormányzati lakás komfortfokozatát a felújítást követően összkomfortosként javasolta a bizottság megállapítani. A lakás kiadása után járó bérleti díjat pedig a lakások és helyiségek bérletére vonatkozó helyi szabályokról szóló 7/2013. (IV.11.) önkormányzati rendelet 2. számú melléklete összkomfortos (piaci alapú bérlakás) díj tételével számolni.


Hántai volt könyvtár épület utáni érdeklődés: 
  
Bácsalmási Zsolt kisbéri 5419 hrsz. alatti (volt könyvtár) ingatlan megvásárlása kapcsán küldött kérelmét megtárgyalva a bizottság a Hánta Bizottság döntését javasolta támogatni.


Murvázások – Újszőlő utca, Perczel M. utca alsó szakasz:

Az Újszőlő utca gréderezésére és igény szerinti murvázására, valamint a Perczel M. utca alsó szakasz (Pal-ker Kft. előtti lehajtótól vasútállomás irányába) murvázására a bizottság kérte ajánlatok bekérését a képviselő-testület üléséig. 


Járdakialakítás Petőfi utca – temető közötti szakaszon:

A Petőfi utcától a Felső (Téglagyári) – temetőig vezető gyalogjárda kialakításának lehetőségét a bizottság javasolta megvizsgálni, melynek érdekében bejárást kezdeményezett a Kisbéri Városigazgatóság és a Kisbéri Közös Önkormányzati Hivatal munkatársaival. A bizottság kérte, hogy a Kisbéri Városigazgatóság mérje fel a telephelyén található térköveket. 


Tanuszoda előtti parkoló növényesítése:

A bizottság felkérte a Kisbéri Városigazgatóságot, hogy a Kincsem Tanuszoda előtti parkoló növényesítése kapcsán tegyen javaslatot. 


Komáromi Vízitársulat munkaterve:

A Komáromi Vizitársulat 2026 évi munkatervét elfogadásra javasolta a bizottság. 


Batthyány tér 4/D. társasház állapota:

A Batthyány tér 4/D. társasház süllyedése kapcsán a Pro Pervium Mérnöki Iroda Kft. által készített tartószerkezeti szakértői véleményt a bizottság megismerte és kérte beszerezni az előző napon tartott lakógyűlés jegyzőkönyvét a Pénzügyi Bizottság ülésére. A bizottság javasolta továbbra is fenntartani azon döntését a képviselő-testületnek, hogy a tulajdoni hányadunk arányában vállaljuk a szükséges munkálatok költségének térítését. 


Kisbér, 2026. április 02. 

